rejauldu/bengali-wikipedia huggingface dataset:
হোসে ভিনসেন্তে ফেরার দে ওতেরো ই সিনত্রোন (৮ জানুয়ারি ১৯১২ - ২৬ জানুয়ারি ১৯৯২) ছিলেন একজন পুয়ের্তো রিকান অভিনেতা, মঞ্চ ও চলচ্চিত্র পরিচালক। তিনি প্রথম পুয়ের্তো রিকান অভিনেতা এবং প্রথম হিস্পানিক অভিনেতা হিসেবে একাডেমি পুরস্কার অর্জন করেন।  ১৯৪৭ সালের ফেরার সাইরানো দে বের্গেরাক মঞ্চনাটকে অভিনয় করে টনি পুরস্কার অর্জন করেন এবং ১৯৫০ সালে এই নাটকের চলচ্চিত্ররূপে কাজ করে শ্রেষ্ঠ অভিনেতার জন্য একাডেমি পুরস্কার অর্জন করেন। ১৯৫২ সালে তিনি দ্য শ্রাইক নাটকে অভিনয় করে ডিস্টিংগুইশড ড্রামাটিক অ্যাক্টর পুরস্কার এবং দ্য শ্রাইক, দ্য ফোরপোস্টার এবং স্ট্যালাগ সেভেন্টিন মঞ্চনাটকের জন্য সেরা পরিচালকের পুরস্কার অর্জন করেন।  মার্কিন মঞ্চনাটকে তার অবদানের জন্য ১৯৮১ সালে আমেরিকান থিয়েটার হল অব ফেমে তার নাম অন্তর্ভুক্ত করা হয়। ১৯৮৫ সালে তিনি রোনাল্ড রেগনের নিকট থেকে ন্যাশনাল মেডেল অব আর্টস গ্রহণ করেন, তিনিই প্রথম অভিনেতা হিসেবে এই সম্মানে ভূষিত হন। ২০১২ সালের ২৬শে এপ্রিল মার্কিন যুক্তরাষ্ট্রের ডাক বিভাগে তার সম্মানে স্ট্যাম্প ইস্যু করে।  প্রারম্ভিক জীবন ফেরার ১৯১২ সালের ৮ই জানুয়ারি পুয়ের্তো রিকোর সান হুয়ানে জন্মগ্রহণ করেন। তার পিতা রাফায়েল ফেরার সান হুয়ানের একজন অ্যাটর্নি ও লেখক ছিলেন। তার মাতা মারিয়া প্রোভিদেন্সিয়া সিনত্রোন পুয়ের্তো রিকোর ইয়াবুকোয়ায় জন্মগ্রহণ করেছিলেন। তার পিতামহ গাব্রিয়েল ফেয়ার হার্নান্দেজ স্পেন থেকে পুয়ের্তো রিকোর স্বাধীনতার সময়কালে একজন ডাক্তার ও অ্যাডভোকেট ছিলেন। ফেরারের দুইজন ছোট বোন রয়েছে, তারা হলেন এলভিরা ও লেতিশিয়া।1920 United States Federal Census  কর্মজীবন ফেরারের ব্রডওয়ে মঞ্চে পরিচালক হিসেবে অভিষেক হয় ভিকি (১৯৪২) নাটক দিয়ে। তিনি এই নাটকে কেন্দ্রীয় চরিত্রে অভিনয় করেন। নাটকটি অল্প কিছুদিন মঞ্চস্থ হয়। তিনি মার্গারেট ওয়েবস্টারের নির্দেশনায় ব্রডওয়ের ওথেলো (১৯৪৩-১৯৪৪) নাটকে ইয়াগো চরিত্রে অভিনয় করেন। এই নাটকে পল রোবসন নাম ভূমিকায়, ওয়েবস্টার এমিলিয়া চরিত্রে এবং ফেরারের স্ত্রী উটা হ্যাগেন ডেসডিমোনা চরিত্রে অভিনয় করেন। নাটকটি ২৯৬ বার মঞ্চস্থ হয়, যা সে সময়ের দীর্ঘতম সময় মঞ্চস্থ শেকসপিয়ারীয় নাটক।  ফেয়ার স্ট্রেঞ্জ ফ্রুট (১৯৪৫-১৯৪৬) নাটকটি প্রযোজনা ও পরিচালনা করেন। এতে কেন্দ্রীয় চরিত্রে অভিনয় করেন মেল ফেরার। এই সময়ে তিনি ১৯৪৫ সালের ফিলো ভ্যান্স বেতার নাটকে ডিটেকটিভ ফিলো ভ্যান্স চরিত্রের জন্য কণ্ঠ দেন।  মৃত্যু ফেরার মলাশয়ের ক্যান্সারে আক্রান্ত হয়ে ১৯৯২ সালের ২৬শে জানুয়ারি ফ্লোরিডার কোরাল গেবলসে মৃত্যুবরণ করেন। তাকে পুয়ের্তো রিকোর পুরনো সান হুয়ানের সান্তা মারিয়া মাগদালেনা দে পাজ্জিস সমাধিতে সমাহিত করা হয়।  তথ্যসূত্র  বহিঃসংযোগ         বিষয়শ্রেণী:১৯১২-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:পুয়ের্তো রিকোর অভিনেতা বিষয়শ্রেণী:ফ্লোরিডায় ক্যান্সারে মৃত্যু বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:মার্কিন যুক্তরাষ্ট্রের জাতীয় শিল্পকলা পদক প্রাপক বিষয়শ্রেণী:আমেরিকান থিয়েটার হল অব ফেমে অন্তর্ভুক্ত ব্যক্তি বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী বিষয়শ্রেণী:টনি পুরস্কার বিজয়ী বিষয়শ্রেণী:ডোনাল্ডসন পুরস্কার বিজয়ী বিষয়শ্রেণী:হিস্পানিক ও লাতিন আমেরিকান অভিনেতা বিষয়শ্রেণী:মলাশয়ের ক্যান্সারে মৃত্যু
পায়ু বা পায়ুপথ হচ্ছে কোন প্রানীর পরিপাকতন্ত্রের শেষ অংশ। কার্যকারণে এটা মুখের ঠিক উলটো। এর কাজ হচ্ছে মুখ দিয়ে গৃহীত খাদ্যবস্তুর পরিপাকের পরে কঠিন, অর্ধকঠিন ইত্যাদি অপাচ্য অংশ প্রাণীর শরীর থেকে বের করে দেওয়া। Summary at  thumb|upright= 1.8  গঠন পায়ু হচ্ছে পরিপাকতন্ত্রের সর্বশেষ অঙ্গ। আমরা জানি পরিপাকতন্ত্রের প্রধান কাজ হলো খাদ্য পরিপাক করা। আমরা মুখ দিয়ে খাদ্যবস্তু গ্রহণ করি। খাদ্য অন্ননালী থেকে পাকস্থলীতে প্রবেশ করে। বিভিন্ন এনজাইম খাদ্য পরিপাকে অংশ নেয়। এনজাইম সক্রিয় হলে পরিপাকতন্ত্র সুস্থ থাকে। খাদ্যবস্তু বিভিন্ন এনজাইমএর ফলে দেহে শোষিত হতে থাকে এবং তা ঘটে ক্রমান্বয়ে পাকস্থলী, ক্ষুদ্রান্ত ও বৃহদান্ত্রতে। মানুষের বর্জ্য পদার্থ যা আর দেহে শোষিত হতে পারে না তাকে মল বলে। পায়ুপথ দিয়ে মল এই মল বের হয়। মল ত্যাগ করলে শরীরের বর্জ্য পদার্থ বের হয়ে যায়।পরিপাকতন্ত্রে পায়ুর গুরুত্ব অপরিসীম। আরও দেখুন  অর্শরোগ  গেজ  ভগন্দর  তথ্যসূত্র   বিষয়শ্রেণী:পরিপাকতন্ত্র বিষয়শ্রেণী:পায়ু
সিস্টারস ইন ইসলাম (এসআইএস) হল  মালয়েশিয়ার নাগরিক সমাজের  একটি সংগঠন যা ইসলামের কাঠামোর মধ্যে নারীর অধিকার এবং সার্বজনীন মানবাধিকারের প্রচারে প্রতিশ্রুতিবদ্ধ। মুসলিম মহিলাদের অধিকার প্রচারের জন্য কুরআন দ্বারা নির্দেশিত সমতা, ন্যায়বিচার এবং স্বাধীনতার নীতির উপর নির্ভর করে এ এনজিওটি। এসআইএসের কাজটি হল ইসলামের নামে তৈরি করা নারীর প্রতি বৈষম্যমূলক  আইন ও নীতির বিরোধিতা করা। যেমন, এটি মালয়েশিয়ার ইসলামিক পারিবারিক এবং শরিয়া আইনের আওতায় থাকা সমস্যাগুলির বিরোধীতা করে। উল্লেখযোগ্য কয়েকটি সমস্যা হল: বহুবিবাহ, বাল্যবিবাহ, নৈতিক পুলিশিং,  ইসলামিক আইনি তত্ত্ব এবং আইনশাস্ত্র, হিজাব এবং বিনয়, নারীর প্রতি সহিংসতা এবং হুদুদ ।  এটি তার ইসলামি নারীবাদী গবেষণা এবং সমর্থনের জন্য বিখ্যাত।   ইতিহাস  "আল্লাহ তো ইসলামের ন্যায় ন্যায়পরায়ণ, তাহলে ইসলামের নামে প্রণীত আইন ও নীতি কেন অন্যায়ের সৃষ্টি করে?" সিস্টারস ইন ইসলাম (এসআইএস) এর প্রতিষ্ঠাতা সদস্যরা যখন ইসলামের নামে মুসলিম মহিলাদের প্রতি বৈষম্যের সমস্যার সমাধানের জন্য তাদের অনুসন্ধান শুরু করেছিলেন তখন তারা এই প্রশ্নের সবচেয়ে বেশি মুখোমুখি হয়েছিলেন।  এসআইএস ১৯৮৮ সালে গঠিত হয় এবং ১৯৯৩ সালে এসআইএস ফোরাম মালয়েশিয়া নামে একটি বেসরকারি সংস্থা হিসেবে নিবন্ধিত হয়। ইসলামে সিস্টারস নামটি একটি লেখকের নাম হিসাবে রাখা হয়েছে।  সিস্টারস ইন ইসলাম এর সহ-প্রতিষ্ঠাতা সাত মহিলা হলেন : জয়নাহ আনোয়ার, আমিনা ওয়াদুদ, আসকিয়া আদম, নোরানি ওসমান, রাশিদাহ আবদুল্লাহ, রোজ ইসমাইল এবং শরীফাহ জুরিয়াহ আলজেফরি। অন্যান্য সদস্যরা টনি কাসিম এর মতো কর্মীদের অন্তর্ভুক্ত করেছেন।  তথ্যসূত্র  বিষয়শ্রেণী:১৯৮৮-এ মালয়েশিয়ায় প্রতিষ্ঠিত বিষয়শ্রেণী:মালয়েশিয়ার নারীবাদী সংগঠন
সুন্দরগঞ্জ পৌরসভা বাংলাদেশের রংপুর বিভাগের গাইবান্ধা জেলার সুন্দরগঞ্জ উপজেলার অন্তর্গত 'খ' শ্রেণির একটি পৌরসভা।   অবস্থান ও সীমানা  পূর্ব পশ্চিম দক্ষিণে  ৫নং দহবন্দ  ইউনিয়ন                                         উত্তরে তারাপুর ইউনিয়ন।   প্রশাসনিক এলাকা	 ওয়ার্ডঃ ০৯ টি মৌজাঃ   আয়তন ও জনসংখ্যা  মোট আয়তনঃ ৬.৫ বর্গ কি.মি. মোট জনসংখ্যাঃ ১৭,১৬৮ জন   শিক্ষার হার ও শিক্ষা প্রতিষ্ঠান  শিক্ষার হারঃ  শিক্ষা প্রতিষ্ঠানঃ মহাবিদ্যালয় - ০৩টি মহাবিদ্যালয় (বালিকা) - ০১টি উচ্চ মাধ্যমিক বিদ্যালয় (বালক) - ০১টি উচ্চ মাধ্যমিক বিদ্যালয় (বালিকা) - ০২টি সরকারী প্রাথমিক বিদ্যালয় - ০৫টি দাখিল মাদ্রাসা (বালক) - ০২টি দাখিল মাদ্রাসা (বালিকা) - ০১টি কওমী মাদ্রাসা - ০২টি হাফেজিয়া মাদ্রাসা - ০২টি   জনপ্রতিনিধি  বর্তমান মেয়রঃ মো: আব্দুর রশিদ সরকার (ডাবলু)   আরও দেখুন  সুন্দরগঞ্জ উপজেলা গাইবান্ধা জেলা রংপুর বিভাগ পলাশবাড়ী পৌরসভা   তথ্যসূত্র   বিষয়শ্রেণী:গাইবান্ধা জেলার পৌরসভা বিষয়শ্রেণী:২০০৩-এ প্রতিষ্ঠিত
থাম্ব|300px|ইউটিসি +০২ ২০১০: নীল (ডিসেম্বর), কমলা (জুন), হলুদ (সারাবছর), হালকা নীল - সাগর এলাকা  ইউটিসি+০২:০০ হল একটি সময় অঞ্চল, যা ইউটিসি থেকে ২ ঘণ্টা এগিয়ে। এটি আইএসও-৮৬০১-তে সম্পৃক্ত সময় যা  হিসেবে লেখা হবে। এটি একটি সময় অঞ্চল, যা একটি অর্ধবৃত্তের দৈর্ঘ্য হিসেবে ৩০° পূর্ব মধ্যরেখার একটি সহায়ক।  এই সময় ব্যবহার করা হয়:  মান সময় হিসাবে (সারা বছর)    আফ্রিকা         (পূর্বাঞ্চলীয় অর্ধেক)  কাসাই-পাশ্চাত্য, কাসাই-ওরিয়েন্টাল, কাতাঙ্গা, মানিমে, উত্তর-কিভু, ওরিয়েন্টাল, দক্ষিণ-কিভু   – মিশর মান সময়               (এসএএসটি – দক্ষিণ আফ্রিকার মান সময়)           ইউরোপ      উত্তরপশ্চিমাঞ্চল ফেডারেল জেলা  কালিনিনগ্র্যাড ওবলাস্ট   মান সময় হিসাবে (উত্তর গোলার্ধে শীতকাল)    ইউরোপ          (অলান্দ দ্বীপপুঞ্জ সহ)              ব্যতিক্রম ক্রিমিয়া, ডোনেটস্ক এবং লুহানস্ক অঞ্চলগুলির অংশ   এশিয়া          দিবালোক সংরক্ষণ সময় হিসাবে (উত্তর গোলার্ধে গ্রীষ্মকাল)   ইউরোপ                                             (সাভালবার্ড এবং জ্যান মায়েন সহ)             (বালিয়ারিক দ্বীপপুঞ্জ, সিউটা এবং মেলিলা সহ এবং বাদ দিয়ে কানারি দ্বীপপুঞ্জ)       (যুক্তরাজ্য)     তথ্যসূত্র   বিষয়শ্রেণী:ইউটিসি অফসেট
টাই আইটন (থাই ভাষা: ชาวไทอ่ายตน চাও টাই আই টন) হল আসামে বসবাস করা উত্তর-পূর্ব ভারতের টাই জাতির একটি গোষ্ঠী। তাঁদের চিয়াম বা শ্যামও বলা হয় (যা সম্ভবতঃ চি-য়াং চীনা শব্দের থেকে এসেছে যাকে টাই লোক দের বোঝাতে ব্যবহার করা হয়)।   সাথে দেখুন  আহোম ভাষা আহোম জনগোষ্ঠী আহোম লিপি  তথ্যসূত্র  বিষয়শ্রেণী:আসামের উপজাতি
সাদা নাগমণি () (বৈজ্ঞানিক নাম:Wissadula periplocifolia) হচ্ছে মালভেসি পরিবারের একটি উদ্ভিদ প্রজাতি। ১৮৫৮ সালে এটির প্রথম বিবরণ দেন (L.) K.Presl ex Thwaites।  বিবরণ সাদা নাগমণির নরম ও সিল্কসদৃশ আঁশকে পাটের আঁশের মতন ব্যবহার করা সম্ভব। আমেরিকা, আফ্রিকা ও এশিয়ার ক্রান্তীয় অঞ্চলে এই উদ্ভিদের দেখা মেলে। এটি একটি গুল্ম জাতীয় উদ্ভিদ, মিটারখানিক উঁচু হয়।  তথ্যসূত্র     বহিঃসংযোগ   বিষয়শ্রেণী:১৮৫৮-এ বর্ণিত উদ্ভিদ বিষয়শ্রেণী:বাংলাদেশের উদ্ভিদ
শুকিয়াপোখরি() ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷ ভূগোল সুকিয়াপোখরি জনগণনা নগরটি দার্জিলিং জেলার জোড়বাংলো-সুকিয়াপোখরি ব্লকের অন্তর্ভুক্ত৷ শহরটি সুকিয়াপোখরি থানার অন্তর্গত৷ thumb|left|সুকিয়াপোখরি তিন রাস্তার মোড় জনতত্ত্ব ২০১১ খ্রিষ্টাব্দের ভারতের জনগণনা অনুসারে সুকিয়াপোখরি জনগণনা নগরের জনসংখ্যা ৪৪৫০ জন, যার মধ্যে ২১৮৪ জন পুরুষ ও ২২৬৬ জন নারী৷ প্রতি হাজার পুরুষে ১০৩৮ জন নারী৷ ৬ বছর অনুর্দ্ধ ৩৬৩ জন শিশু, যা সমগ্র জনসংখ্যার ৮.১৪ %৷ ৬ বছরোর্দ্ধ জনসংখ্যার ৮৯.৩১% অর্থাৎ ৩৬৫০ জন সাক্ষর৷http://www.census2011.co.in/data/town/306392-sukhiapokhri-west-bengal.html  ভাষা ও ধর্ম ভাষা  ধর্ম  জনগণনা নগরটিতে ২৬১৫ জন হিন্দু, ১২৭ জন মুসলিম, ২৩৩ জন খ্রিস্টান, ০ জন শিখ, ১৪৬৪ জন বৌদ্ধ ও ৩ জন জৈন বাস করেন৷  পরিবহন শহরটি ঋষি রোডের ওপর অবস্থিত৷ এছাড়া ১২ নং রাজ্য সড়কটিও নিকটস্থ৷ বাগডোগরা বিমানবন্দরটি শহরটির নিকটে অবস্থিত৷ শহরটি থেকে জেলাটির অন্যান্য বিভিন্ন শহরসহ শিলিগুড়ি, দার্জিলিং শহরও সড়কপথে যুক্ত৷ নিকটবর্তী রেলস্টেশনটি হলো ঘুম রেলওয়ে স্টেশন, যা ১১কিমি দূরে মিরিকের দিকে অবস্থিত৷A Road Guide to Darjiling, map on p. 16, TTK Healthcare Ltd, Publications Division, .  thumb|left|সুকিয়াপোখরি শুক্রবারের হাট পর্যটন সুকিয়াপোখরির নিকট গুরাসেই ফরেস্ট রিসর্ট হলো হালে পূর্ব হিমালয়ের সৌন্দর্যস্তম্ভের অন্যতম আকর্ষণ৷ সকাল ও সন্ধ্যাতে স্বর্ণজ্যোতিপূর্ণ সমগ্র কাঞ্চনজঙ্ঘা পর্বতশ্রেণী এই যাত্রীনিবাস থেকে সুদৃৃশ্য৷ হেমলক ও ম্যাগ্নোলিয়া বনে আবৃত, রোডোডেনড্রন গাছের সৌন্দর্য ও বরফাবৃত মেঘে ঢাকা অন্যান্য সুউচ্চ শৃঙ্গের দর্শন এই স্থানটিতে বহু পর্যটক সমাগম ঘটায়৷  এখান থেকে ঘুম, মানেভঞ্জন, সন্দাকফু, ফালুট, সিঙ্গলীলা পর্বতশ্রেণীতে ভ্রমণ ও পর্বতারোহনের সুবন্দোবস্ত আছে৷ হিমালয় গোসাপ দর্শনের জন্য সুকিয়াপোখরি বিখ্যাত৷ এছাড়া এই জায়গা থেকে একসঙ্গে মাউন্ট এভারেস্ট, মাকালু, লোৎসে, কুম্ভকর্ণ, কাঞ্চনজঙ্ঘা, যমলহরী শৃঙ্গগুলি দৃশ্যমান৷   তথ্যসূত্র   বিষয়শ্রেণী:দার্জিলিং জেলার শহর ও নগর
দার-উস-সালাম থানা (অন্য নাম: দারুস সালাম থানা) বাংলাদেশের রাজধানী ঢাকার একটি থানা।   ইতিহাস  ২০০৮ সালের ২৩ আগস্ট মিরপুর থানার কিছু এলাকা নিয়ে দারুস সালাম থানা গঠিত হয়। বাংলাদেশ পুলিশের দারুস সালাম পুলিশ স্টেশন এই এলাকার আইনশৃঙ্খলা রক্ষার দায়িত্বে নিয়োজিত আছে। ২০০৮ সালের ২৩ সেপ্টেম্বর দারুস সালাম পুলিশ স্টেশন প্রতিষ্ঠিত হয়।   মুক্তিযুদ্ধে অবদান   মুক্তিযুদ্ধ চলাকালে এই এলাকায় পাকিস্তানি হানাদার বাহিনী বুদ্ধিজীবীদের হত্যা করে। মুক্তিযুদ্ধের পর শহীদ বুদ্ধিজীবীদের স্মরণে এখানে একটি স্মৃতিসৌধ নির্মিত হয়।   শিক্ষা  দারুস সালাম থানার অধীনে বেশ কয়েকটি শিক্ষা প্রতিষ্ঠান রয়েছে। এর মধ্যে উল্লেখযোগ্য হলো:  সরকারী বাঙলা কলেজ  বাংলাদেশ-জাপান টেনিং ইন্সটিটিউট  এফ এম ইন্টারন্যাশনাল স্কুল অ্যান্ড কলেজ  কল্যাণপুর বালিকা উচ্চ বিদ্যালয় ও কলেজ দারুস সালাম সরকারি প্রাথমিক বিদ্যালয়   তথ্যসূত্র    বহিঃসংযোগ   দার-উস-সালাম থানা - বাংলাপিডিয়া  বিষয়শ্রেণী:ঢাকা জেলার থানা
বেরী রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ এটি অন্যতম ক্ষুদ্রতর সনদ রাজ্যগুলির মধ্যে একটি ছিলো৷ রাজ্যটির আয়তন ছিলো ৮২.৮৭ বর্গ কিলোমিটার এবং ১৯০১ খ্রিস্টাব্দের জনসংখ্যা অনুসারে মোট জনসংখ্যা ছিলো ৪,২৯৭ জন৷ রাজ্যটির রাজধানী ছিলো বেরী নগর পঞ্চায়েতে, রাজ্যটির অর্ধেক বসতি ছিলো শহরেই, ঐ বছরের জনগণনা অনুসারে বেরী শহরের জনসংখ্যা ছিলো ২,৩৮৭ জন৷ বর্তমানে এটি উত্তরপ্রদেশ রাজ্যের হামিরপুর জেলাতে অবস্থিত জেলাসদর হামিরপুর শহর থেকে ৩০ কিলোমিটার দূরে বেতোয়া নদীর তীরে অবস্থিত৷  বুন্দেলখণ্ড এজেন্সির উত্তর-পশ্চিম কোণে অবস্থিত এই রাজ্যটি পার্শ্ববর্তী বাউনী রাজ্যর সাথে একত্রিত হয়ে সরাসরি ব্রিটিশ প্রশাসনিক ভারতের অভ্যন্তরে একটি ছিটমহলের মতো সৃষ্টি করেছে, যদিও উভয়ই ছিলো মধ্য ভারত এজেন্সির অন্তর্গত দেশীয় রাজ্য৷ Imperial Gazetteer of India, v. 8, p. 3.  ইতিহাস দেওয়ান আচার্য সিং খ্রিস্টীয় অষ্টাদশ শতাব্দীর মধ্যভাগে এই রাজ্যটি প্রতিষ্ঠা করেছিলেন, মূলত তিনি ছিলেন একজন জায়গীরদার৷ তার পিতা দেওয়ান মাহ্মা রায় ছিলেন গোয়ালিয়র রাজ্যের করাইহার জায়গীরদার৷ তিনি অষ্টাদশ শতাব্দীর মধ্যভাগে জালোন জেলার সন্দি শহরে চলে আসেন৷  রাও যুগল প্রসাদের রাজত্বকালে ১৮০৯ খ্রিস্টাব্দে বেরী রাজ্যটি একটি ব্রিটিশ করদ রাজ্যে পরিণত হয়। ১৯৫০ খ্রিস্টাব্দের পয়লা নভেম্বর তারিখে রাজ্যটির শেষ রাজা যোগেন্দ্র সিং রাজ্যটিকে ভারতীয় অধিরাজ্যের অন্তর্ভুক্ত করার চুক্তিপত্রে সম্মতিস্বাক্ষর করলে এটি তৎকালীন যুক্তপ্রদেশ রাজ্যের হামিরপুর জেলার অন্তর্ভুক্ত হয়।  শাসকবর্গ বেরী দেশীয় রাজ্যের শাসকগণ প্রাথমিকভাবে দেওয়ান পরে রাও এবং আরো পরে ১৯৪৫ খ্রিস্টাব্দে রাজা উপাধিতে ভূষিত হতেন। Princely States of India A-J দেওয়ান আনুমানিক ১৭৫০              আচার্য সিংহ  ১৭.. – আনুমানিক ১৭৮০       খুমন সিং রাও আঃ ১৭৮০ – ১৮১৪            যুগল প্রসাদ ১৮১৪ – ১৮৫৭                ফৈরান সিং ১৮৫৭ – ১৮৬২                বিশ্বনাথ সিং ১৮ মার্চ ২৮৬২ – ১৮৯২         বিজয় সিং ১৮৯২ – ১৯০৪                রঘুরাজ সিং  ৮ জুন ১৯০৪ – ১৯৪৫         লোকেন্দ্র সিংহ  ৮ জুন ১৯০৪ – ১৯১৫         .... -রাজ প্রতিনিধি  রাজা ১৯৪৫ – ১৯৪৭                যাদবেন্দ্র সিংহ  তথ্যসূত্র  বিষয়শ্রেণী:উত্তরপ্রদেশের ইতিহাস বিষয়শ্রেণী:উত্তরপ্রদেশের দেশীয় রাজ্য বিষয়শ্রেণী:ভারতের দেশীয় রাজ্য বিষয়শ্রেণী:হামিরপুর জেলা, উত্তরপ্রদেশ বিষয়শ্রেণী:রাজপুত বিষয়শ্রেণী:১৭৫০-এর দশকে ভারতে প্রতিষ্ঠিত বিষয়শ্রেণী:১৯৫০-এ ভারতে বিলুপ্ত
জৈব রসায়ন-এ উর্টজ বিক্রিয়া একধরনের কাপলিং বিক্রিয়া যাতে দুটি অ্যালকাইল হ্যালাইডকে সোডিয়াম ধাতু সহযোগে বিক্রিয়া করিয়ে অ্যালকেন প্রস্তুত করা হয়। এটিকে উর্টজ বিক্রিয়া বা ভার্জ বিক্রিয়া ও বলা হয়।   2 R−X + 2 Na → R−R + 2 NaX  সাধারণ উষ্ণতায় অ্যালকিলহ্যালাইডের (সাধারণত ব্রোমাইড ও আয়োডাইড) শুষ্ক ইথারযুক্ত দ্রবণে ধাতব সোডিয়াম যোগ করলে উহাদের অ্যালকিল গ্রুপ দুটি পরস্পর যুক্ত হয়ে অ্যালকেন উৎপন্ন করে।   বিক্রিয়া পদ্ধতি   পদ্ধতি ১  একটি সোডিয়াম পরমাণু নিজের ইলেকট্রন ত্যাগ করে সোডিয়াম আয়নে পরিণত হয় এবং সেই ইলেকট্রনটি অ্যালকিল হ্যালাইডের আংশিক ধনাত্মক আধান যুক্ত অ্যালকিল গ্রুপের কার্বনে (কার্বন ও হ্যালোজেনের তড়িৎ ঋণাত্মকতার পার্থক্যের ফলে সৃষ্ট) অ্যাটাক করলে C—X বন্ধনটি ভেঙে যায় ও কার্বন মুক্ত মূলক তৈরী হয় (R•)। দুটি R• মিলিত হয়ে R—R অ্যালকেন উৎপন্ন করে।   2 Na → 2 Na+ + 2e  2 R−X + 2e → 2 X- + 2R•  2R• → R−R  2 Na+ + 2 X- → 2 NaX  সুতরাং, সামগ্রিক ভাবে,  2 R−X + 2 Na → R−R + 2 NaX   পদ্ধতি ২  ভিন্ন মত অনুযায়ী মুক্ত মূলকের বদলে কার্বানায়ন তৈরি হয় ও তা অ্যালকেন তৈরীতে সাহায্য করে।  গুরুত্বপূর্ণ তথ্য   কেবলমাত্র ১° ও ২° অ্যালকিল হ্যালাইড এই বিক্রিয়ায় অংশগ্রহণ করে।  এই বিক্রিয়ার সাহায্যে মিথেন প্রস্তুত করা যায় না। কারণ উৎপন্ন যৌগের কার্বন সংখ্যা একাধিক হয় কিন্তু মিথেনে কার্বন সংখ্যা এক।  অপ্রতিসম অ্যালকেন প্রস্তুতিতে এই পদ্ধতি অনুপযুক্ত।  আলকিন হ্যালাইডের সক্রিয়তার ক্রম: RI > RBr > RCl   অন্তরাণবিক উর্টজ বিক্রিয়া  একই চক্রাকার জৈব যৌগের মধ্যে যদি দুটো ভিন্ন কার্বন পরমাণুর সঙ্গে হ্যালোজেন যুক্ত থাকে তাহলে এই বিক্রিয়ার দ্বারা ওই কার্বন পরমাণু দুটির মধ্যে বন্ধন তৈরি করা সম্ভব।  যেমন: 300px  এখানে ১-ব্রোমো-৩-ক্লোরোবিউটেন থেকে বাইসাইক্লোবিউটেন তৈরি হয়েছে।   আরও দেখুন   উলম্যান বিক্রিয়া   আরও পড়ুন       Organic-chemistry.org  Organic Chemistry, মরিসন ও বয়েড  Organic Chemistry, সলোমন ও ফ্রাইল  বিষয়শ্রেণী:ঘনীভবন বিক্রিয়া বিষয়শ্রেণী:ব্যক্তিনামাঙ্কিত বিক্রিয়া
thumb|upright=2|right|এক নজরে তড়িৎ চৌম্বকীয় বিকিরণ। এই উদাহরণে দৃশ্যমান আলোকে ব্যবহার করে বিশোষনের ধর্ম ব্যাখ্যা করা হয়েছে। একটি সাদা আলোক উৎস থেকে বিভিন্ন তরঙ্গদৈর্ঘ্যের আলো আপতনের পরে বিশোষিত হচ্ছে (এই উদাহরণে সবুজ আলো)  বিশোষণ ( ইংরেজিতে Absorption) পদার্থবিজ্ঞানের দৃষ্টিকোণ থেকে এমন একটি প্রক্রিয়া যার মাধ্যমে একটি ফোটনের শক্তি অন্য কোন একটি বস্তু দ্বারা শোষিত বা গৃহীত হয়। শোষণকারী বস্তুটি হতে পারে একটি পরমাণু যার যোজনী ইলেক্ট্রনগুলো দুইটি ইলেক্ট্রনীয় শক্তিস্তরের মাঝে একটি অবস্থান্তর অবস্থার সৃষ্টি করে অবস্থান করে। এই প্রক্রিয়ায় ফোটনটি ধ্বংস হয়ে যায়। যে শক্তি শোষিত হয় তা পুনরায় বিকিরিত হতে পারে বা তাপে রূপান্তরিত হতে পারে। আর এর ফলে যে মাধ্যমে শক্তি শোষিত হয় তার তাপমাত্রা বেড়ে যেতে পারে। পুনরায় বিকিরিত তরঙ্গের তরঙ্গদৈর্ঘ্য পূর্বের সমান বা বেশি হতে পারে। জড় মাধ্যমের মধ্য দিয়ে চলমান কোন আলো বা যেকোন তড়িৎ চৌম্বকীয় বিকিরণের তীব্রতা উক্ত বিকিরণের চলার পথের দিকে ধীরে ধীরে হ্রাস পায়। তড়িৎচৌম্বক বিকিরণের বিশোষণের সময় এই ঘটনাটিই ঘটে। মাধ্যমের কণিকাগুলো দ্বারা বিকিরণটি প্রতিফলিত হওয়া এবং মাধ্যমের নিজস্ব শোষণের কারণে এটি হয়।   প্রায়োগিক বৈশিষ্ট্য  কোন একটি বস্তুর শোষণ ক্ষমতা নির্দেশ করে সেই বস্তুটি কি পরিমাণ আলো শোষণ করতে পারবে। এভাবে শোষণ ক্ষমতা নির্ধারণের মাধ্যমে বিয়ার-ল্যাস্বার্ট নীতি ব্যবহার করে পদার্থের অন্যান্য ধর্ম সম্পর্কেও জানা যায়। বিশোষণের পর পুনরায় যে তরঙ্গ বিকিরিত হয় তার বর্ণালী বিশ্লেষণের মাধ্যমে সে সম্পর্কে অনেক কিছু জানা যায়। বিশেষ করে নক্ষত্র গবেষণার ক্ষেত্রে এই প্রক্রিয়া বেশ ভালো কাজ করে।  নক্ষত্রের কেন্দ্রে অবস্থিত উত্তপ্ত, ভাস্বর ও উচ্চচাপের গ্যাস অবিচ্ছিন্ন বর্ণালীর সৃষ্টি করে। উচ্চতাপের জন্য পরমাণুগুলো খুব উত্তেজিত অবস্থায় থাকে। কিন্তু এরা এতো ঘনসন্নিবিষ্ট অবস্থায় থাকে যে ইলেক্ট্রনগুলো এক পরমাণু থেকে আরেক পরমাণুতে চলে যেতে পারে। এতে করে শক্তি নির্গত হয় এবং এদেরকে পুনরুত্তেজিত করে। এর ফলে অবিচ্ছিন্ন বর্ণালীর সম্ভাব্য সকল বর্ণ নির্গত হয়। এসব বর্ণালীর বিশ্লেষণ থেকে তারার রাসায়নিক ও ভৌত গঠন জানা যায়।   শোষণের প্রকৃতি  বেশিরভাগ পদার্থের জন্য শোষণের পরিমাণ তড়িৎচৌম্বক বিকিরণের তরঙ্গদৈর্ঘ্যের উপর নির্ভর করে। এর সাথে সাথে কণার বর্ণেরও পরিবর্তন হয় যা আলোর বিছু বর্ণ গ্রহণ করে এবং কিছু প্রতিফলন বা প্রতিসরণের মাধ্যমে ফিরিয়ে দেয়। উদাহরণস্বরুপ কোন বস্তু যদি নীল, সবুজ এবং হলুদ আলো শোষণ করে তাহলে তা লাল দেখাবে।   আরও দেখুন   শোষণ বর্ণালী  শোষণ বর্ণালীবীক্ষণ  প্রতিসরাঙ্ক  ক্র্যামার্‌স-ক্রোনিগ সম্পর্ক   তথ্যসূত্র         বহিঃসংযোগ   বর্ণালীভিত্তিক গণনাযন্ত্র - আণবিক শোষণ বর্ণালীর সঠিক ও দ্রুত গণনার জন্য।  আণবিক তথ্যসংগ্রহ  বিষয়শ্রেণী:তড়িৎচৌম্বক বিকিরণ বিষয়শ্রেণী:বিক্ষেপণ, অবশোষণ ও বিকিরণী স্থানান্তর (আলোকবিজ্ঞান) বিষয়শ্রেণী:তড়িচ্চুম্বকীয় বিকিরণ বিষয়শ্রেণী:বিকিরণ বিষয়শ্রেণী:বর্ণালীবীক্ষণ
আতেঘে সেদিকি (জন্ম : ২ সেপ্টেম্বর ১৯৪৩) হলেন একজন ইরানি রাজনীতিবিদ ও মানবাধিকার কর্মী। তিনি ইরানের সাবেক রাষ্ট্রপতি মোহাম্মদ আলী-রাজাইর সহধর্মিণী ছিলেন।همه همسران رؤسای جمهور ایران + تصاویر  তিনি ১৯৮১ সাল থেকে ১৯৯২ সাল পর্যন্ত ইরানি আইনসভার সদস্য হিসেবে দায়িত্ব পালন করেছেন।   জীবনী  আতেঘি সাদেকি ১৯৪৩ সালের ২ সেপ্টেম্বর ইরানের কাজভিনে জন্মগ্রহণ করেন। ১৯৫৮ সালে তিনি মোহাম্মদ আলী-রাজাইর সাথে বিবাহবন্ধনে আবদ্ধ হন।  তিনি পাহলভি শাসনামলের সময় তার স্বামীর সাথে একসাথে কাজ করেছেন। তিনি তার স্বামীকে রেফাহ স্কুল প্রতিষ্ঠায় সহায়তা করেছেন। তিনি ও তার স্বামী ইসলামি বিপ্লবের পূর্ববর্তী ও ইসলামি বিপ্লব চলাকালে দেশটির রাজনীতিতে সক্রিয় ভূমিকা পালন করেছিলেন।  আতেঘি সাদেকি ১৯৭৯ সালের ১ ফেব্রুয়ারি রুহুল্লাহ্‌ খামেনেইর স্বদেশ প্রত্যাবর্তনের সময় অভ্যর্থনা কমিটির সদস্য ছিলেন।  তার স্বামী মোহাম্মদ আলী রাজাই রাষ্ট্রপতি পদে অধিষ্ঠিত থাকাকালীন সময়ে ১৯৮১ সালের ৩০ অক্টোবর বোমা হামলায় নিহত হন।Facts on File Yearbook 1981 এরপর আতেঘে সেদিকি তেহরান, রে, শেমিনারাত ও এসলামশহর সংসদীয় এলাকা থেকে উপনির্বাচনে প্রতিদ্বন্দ্বিতা করেন। নির্বাচনে তিনি ১৮,৪২,৭৪৬ ভোট পেয়ে বিজয়ী হন। এরপর তিনি ১৯৮৪ ও ১৯৮৮ সালে দেশটির সাধারণ নির্বাচনে বিজয়ী হন। ১৯৯২ সালে তার মনোনয়নপত্র বাতিল করে দেয় দেশটির গার্ডিয়ান কাউন্সিল।  ২০০৯ সালে ইরানি রাষ্ট্রপতি নির্বাচনে তিনি মির হোসেইন-মৌসাভিকে সমর্থন করেন ও নির্বাচন শেষ হবার পর রাজনীতি থেকে অবসর গ্রহণ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪৩-এ জন্ম বিষয়শ্রেণী:জাতীয় নেতাদের দাম্পত্য সঙ্গী বিষয়শ্রেণী:ইরানি বিপ্লবের ব্যক্তি
নাগরিক (১৯৫২, মুক্তিপ্রাপ্ত ১৯৭৭) ঋত্বিক ঘটক এর নির্মিত একটি বাংলা চলচ্চিত্র। ঘটক এই ছবিটি সত্যজিৎ রায় এর পথের পাঁচালী এর আগে নির্মাণ করেছিলেন, কিন্তু এই চলচ্চিত্রটি মুক্তি পায় ঋত্বিক ঘটকের মৃত্যুর পরে।   শ্রেষ্ঠাংশে   সতীন্দ্র ভট্টাচার্য  প্রভা দেবী  কালী বন্দ্যোপাধ্যায়  শোভা সেন  গীতা সোম  অজিত বন্দ‍্যোপাধ‍্যায়  কেষ্ট মুখার্জী   সঙ্গীত   মাঝ ইয়ে তো মাঝধার  ''মাঝু প্রাণ কঠিন কঠোর   তথ্যসূত্র    .  .   বহিঃসংযোগ     বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ঋত্বিক ঘটক পরিচালিত চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:ভারত বিভাজনের পটভূমিতে চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৫৩-এর চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় সাদাকালো চলচ্চিত্র
প্রতিশোধ হল একটি জনপ্রিয় বাংলা চলচ্চিত্র যা পরিচালনা করেন সুখেন দাস। এই চলচ্চিত্রটি ১৯৮১ সালে রত্না ফিল্মস কর্পোরেশন ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন অজয় দাস। এই চলচ্চিত্রটির মুখ্য চরিত্রে অভিনয় করেন উত্তম কুমার, মহুয়া রায়চৌধুরী, সৌমিত্র চট্টোপাধ্যায়, সাবিত্রী চট্টোপাধ্যায়, শুভেন্দু চট্টোপাধ্যায়।   কাহিনী  বড় ভাই, হীরেনবাবু (উত্তম কুমার) অসুস্থ হয়ে পড়েন এবং তার সম্পত্তি তার ছোট ভাইয়ের হাতে তুলে দেন। ছোট ভাই তার বড় ভাইকে প্রতারণা করে। সে তার বড় ভাইকে হত্যার ষড়যন্ত্র করে এবং তার ভাগ্নেকে জেলে পাঠায়। ভাগ্নে তখন জেল থেকে ফিরে দেখে সব বদলে গেছে। তার মামা আরও দুষ্ট হয়ে উঠেছে। এরপর কেষ্টোদার সাথে তার বন্ধুত্ব হয়। তিনি তার স্ত্রীকে এমন জায়গায় পাঠান যেখানে সে সুরক্ষিত থাকে কারণ সে সত্য জানে। তার ভাগ্নে রঞ্জন (সুখেন দাস) জেলে ক্যারাটে চ্যাম্পিয়নের সাথে বন্ধুত্ব করে। তিনি যুদ্ধের সমস্ত কৌশল শিখেছেন এবং প্রতিশোধের জন্য প্রস্তুত। কেষ্টোদা চুরি করতে গিয়ে ধরা পড়ে কারণ সে তার বোনকে সনাতন বাবুর কবল থেকে বাঁচাতে চায় যে অর্থের বিনিময়ে কেষ্টোর বোনকে একজন বৃদ্ধ লোকের সাথে বিয়ে দিতে বাধ্য করে। সে এমন করছে যেহেতু বৃদ্ধ লোকটি সনাতন বাবুর চাকর এবং সে কেষ্টের বোনকে বিয়ে করতে চায়। তবে সুখেন দাস সান্তনাম বাবুর কবল থেকে রক্ষা করেন। ইতোমধ্যে হীরেনবাবু, যাকে মৃত বলে মনে করা হয়েছিল তাকে জীবিত পাওয়া গেলেও তার স্মৃতিশক্তি হারিয়েছে। সে এদিক ওদিক ভিক্ষা করে খাবার চায়। অবশেষে একদিন যখন পুলিশ অফিসার এবং সনাতন বাবু ফিরছেন তখন হীরেনবাবুর সাথে দুর্ঘটনা ঘটে। ফলে সে তার স্মৃতি ফিরে পায়। সনাতন বাবু তাকে আবার মেরে ফেলার চেষ্টা করেন কিন্তু এবার রঞ্জন তাকে রক্ষা করেন। অবশেষে, ছোটু (সাবিত্রী চট্টোপাধ্যায়) সনাতন বাবুর স্ত্রীও রঞ্জনের দ্বারা মুক্তি পায়। সে পুলিশকে সত্য বিবৃতি দেয় এবং সনাতন বাবুকে অবশেষে জেলে পাঠানো হয়।   শ্রেষ্ঠাংশে   উত্তম কুমার  মহুয়া রায়চৌধুরী  সৌমিত্র চট্টোপাধ্যায়  সাবিত্রী চট্টোপাধ্যায়  শুভেন্দু চট্টোপাধ্যায়  অনুপ কুমার  সুখেন দাস  ভানু বন্দ্যোপাধ্যায়  রবি ঘোষ  শকুন্তলা বড়ুয়া  প্রসেনজিৎ চট্টোপাধ্যায়  জ্ঞানেশ মুখোপাধ্যায়  অনামিকা সাহা  সাউন্ডট্রাক   তথ্যসূত্র   বহিঃসংযোগ    বিষয়শ্রেণী:১৯৮১-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র
আছুমি () বা খুদোমুনি (), ইরানের উপগোষ্ঠী পার্সিয়ানদের অন্তর্ভুক্ত। এরা দক্ষিণ ইরানের ফর্স প্রদেশ এবং হর্মোজগান প্রদেশে বসবাস করে। এরা মূলত সুন্নি মুসলমান।  সংখ্যালঘু শিয়া এদের মধ্যে দেখা যায়।  এদের মধ্যে অনেকে পারস্য উপসাগরের দেশ সংযুক্ত আরব আমিরাত, বাহরাইন, কুয়েত, কাতার এবং ওমানে গিয়ে বসবাস করছে এবং সেখানে তাদেরকে আদিবাসী মনে করা হয়। এই লোকেরা আচুমি ভাষায় কথা বলে; (যা আধুনিক ফারসির চেয়ে প্রাচীন পার্সির নিকটবর্তী)।   তথ্যসূত্র   বিষয়শ্রেণী:ইন্দো-ইউরোপীয় বিষয়শ্রেণী:ইন্দো-ইউরোপীয় জনগোষ্ঠী বিষয়শ্রেণী:ইরানি জনগোষ্ঠী বিষয়শ্রেণী:ইরানের জাতিগোষ্ঠী বিষয়শ্রেণী:এশিয়ার জাতিগোষ্ঠী বিষয়শ্রেণী:নৃগোষ্ঠী অনুযায়ী ব্যক্তি বিষয়শ্রেণী:পঞ্জিকা টেমপ্লেট বিষয়শ্রেণী:ইতিহাস এবং ঘটনাবলী টেমপ্লেট
মধুরোড রেলওয়ে স্টেশন হচ্ছে বাংলাদেশের চাঁদপুর জেলার চাঁদপুর সদর উপজেলার রামপুর ইউনিয়নে অবস্থিত একটি রেলওয়ে স্টেশন। এটি লাকসাম–চাঁদপুর রেলপথের অন্যতম একটি স্টেশন।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। লাকসাম-চাঁদপুর লাইনের স্টেশন হিসেবে মধুরোড রেলওয়ে স্টেশন তৈরি করা হয়।  পরিষেবা মধুরোড রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: মেঘনা এক্সপ্রেস সাগরিকা এক্সপ্রেস চাঁদপুর কমিউটার।  তথ্যসূত্র  বিষয়শ্রেণী:চাঁদপুর জেলার রেলওয়ে স্টেশন বিষয়শ্রেণী:চাঁদপুর সদর উপজেলা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০৯:৪২, ১১ ফেব্রুয়ারি ২০২৫ (ইউটিসি) :ভেরুকা জেমস   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এই পর্নোগ্রাফিক অভিনেত্রীর নিবন্ধটি WP:ENT বা WP:BIO এবং WP:GNG পূরণ করতে ব্যর্থ হয়েছে। নির্ভরযোগ্য স্বাধীন ও অ-প্রাথমিক উৎসে উল্লেখযোগ্য কভারেজ নেই। উল্লেখযোগ্য হওয়ার মতো কোনো পুরস্কার লাভ করেননি। ≈ MS Sakib  «আলাপ»  ২১:২৩, ১ ফেব্রুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।